SET วิ่งฉิว 10 จุด หลังผ่านแนวต้าน 1,300 ฟากโบรกฯแนะ “เก็งกำไร” หุ้นแลกการ์ด
SET วิ่งฉิว 10 จุด หลังผ่านแนวต้าน 1,300 ฟากโบรกฯแนะ "เก็งกำไร" หุ้นแลกการ์ด
21 พ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.03 น. อยู่ที่ 1,332.07 จุด บวก 9.87 จุด หรือ 0.75% สูงสุดที่ 1,333.25 จุด ต่ำสุดที่ 1,329.87 จุด มูลค่าการซื้อขาย 6.30 พันล้านบาท 
ด้าน บล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นบวกคาด SET ปรับตัวขึ้นทดสอบ 1,330 – 1,335 จุดก่อนจะสลับอ่อนตัว ตาม sentiment เชิงบวกหลายปัจจัยได้แก่ ราคาน้ำมันดิบยังคงปรับตัวขึ้นต่อเนื่องล่าสุดยืนเหนือ 33 US/Barrel หลังสต็อกน้ำมันดิบสหรัฐลดลง 5 ล้านบาร์เรล , ความคาดหวัง FED จะออกมาตรการกระตุ้นเศรษฐกิจเพิ่มเติมหลังกรรมการเฟดส่วนใหญ่มีความกังวลเกี่ยวกับผลกระทบทางเศรษฐกิจจากไวรัส Covid-19 รวมถึง กนง.ลดอัตรดอกเบี้ยลงอีก 0.25% เป็น 0.5%
ขณะที่ บล.ฟินันเซีย ไซรัส คาดแนวโน้มตลาดวันนี้ คาดว่า SET Index จะแกว่งตัว Sideways Up ในกรอบ 1,310-1,340 จุดโดยยังได้โมเมนตัมเชิงบวกหลังผ่านแนวต้านสำคัญที่ 1,300 จุด ขณะที่บรรยากาศการลงทุนยังค่อนข้างสดใส ตลาดยังให้น้ำหนักและคาดหวังเชิงบวกต่อการ Reopen Economy ของประเทศหลักๆทั่วโลก กลุ่ม Global Play อย่างพลังงานและปิโตรเคมีคาดว่าจะหนุนตลาดได้อีกครั้งตามราคาน้ำมันดิบที่ยังอยู่ในแนวโน้มขึ้น ระยะสั้นแนะนำให้ Trading ตามโมเมนตัมของดัชนีที่เป็นบวกและเน้น Laggard Play